Munisipaliteit wil winkeleienaar dagvaarFoto: @crisismedDbn op Twitter Die eThekwini-munisipaliteit wil Ravi Jagadasan, wie se maatskappy die Tongaat-winkelsentrum gebou het wat verlede maand ineengestort het, dagvaar vir minagting van die hof, het The Star Donderdag berig. Die stad het die Durbanse hooggeregshof ook versoek om Jagadasan se maatskappy, Rectangle Property Investments, ‘n boete op te lê. Twee konstruksiewerkers is dood en 29 is beseer toe die gebou ineengestort het. Volgens die berig sal die aansoek oor minagting van die hof in Februarie aangehoor word. Die maatskappy voer aan die maatskappy het ‘n interimbevel en finale bevel ignoreer wat teen die maatskappy gebring is om konstruksie aan die winkelsentrum te staak. Jagadasan het in ‘n repliek op die aansoek gesê daar is “geen gevaar vir lede van die publiek of enige ander persoon in verband met hierdie projek nie”. Hy het ook beweer die aansoek om ‘n interdik te bekom is ‘n “misbruik van die regsproses”. Die munisipaliteit het glo gesê Jagadasan moet aanspreeklik gehou word, aangesien hy die maatskappy beheer en veroorsaak het dat die maatskappy die hofbevel verontagsaam het. -SAPA Lees ook: Tongaat-winkelsentrum: Vermiste persoon onder puin opgespoor Tongaat-winkelsentrum moontlik gesloop Nog een vermis ná winkelsentrum ineenstort Glo geen goedgekeurde bouplanne vir Tongaat-winkelsentrum Ondersoek ná winkelsentrum ineenstort Minstens een dood, talle beseer na winkelsentrum ineenstort Foto’s: 50 werkers moontlik in winkelsentrum vasgekeer